PMIndiaData/PMIndiaSum huggingface dataset:
પ્રધાનમંત્રીએ લંડનમાં બસવેશ્વરની પ્રતિમાનું અનાવરણ અને ડૉ. આંબેડકર સ્મારકનું ઉદ્ઘાટન કર્યું

પ્રધાનમંત્રીએ જગુઆર – લેન્ડ રોવર નિર્માણ એકમની મુલાકાત લીધી પ્રધાનમંત્રી શ્રી નરેન્દ્ર મોદીએ આજે લંડનના લૈમ્બેથમાં બસવેશ્વરની પ્રતિમાનું અનાવરણ કર્યું. આ પ્રસંગે પ્રધાનમંત્રીએ કહ્યું કે, તેમને ગઈકાલે પેરિસમાં થયેલા આતંકી હુમલાના વિષયમાં જાણીને ખૂબ દુઃખ થયું. તેમણે કહ્યું કે, આ માત્ર ફ્રાન્સના લોકો પર હુમલો નહોતો, પરંતુ પુરી માનવતા પર હુમલો હતો. અને હવે સમય આવી ગયો છે કે આ વૈશ્વિક ત્રાસદીનો સામનો કરવા માટે વિશ્વના બધા જ માનવતાવાદી બળો એકજૂથ થાય. તેમણે કહ્યું કે એ મહત્વપૂર્ણ છે કે સંયુક્ત રાષ્ટ્રે આતંકવાદને પરિભાષિત કર્યો છે. પ્રધાનમંત્રીએ શ્રી બસવેશ્વરને મહાન દાર્શનિક અને સમાજ સુધારક ગણાવ્યા, જેમણે પોતાના સમયમાં સામાજીક બદીઓ વિરુદ્ધ લડાઈ લડી અને પાયાના સ્તરે લોકતંત્રની મજબૂતી માટે કાર્ય કર્યું. પ્રધાનમંત્રીએ લંડનમાં કિંગ હૈનરીઝ માર્ગ પર ડૉ. આંબેડકર સ્મારકનું ઉદ્ઘાટન કર્યું. તેમણે ડૉ. આંબેડકરની પ્રતિમા સમક્ષ મિણબત્તી પ્રજ્વલિત કરી. તેમણે સ્મારક તક્તીનું અનાવરણ પણ કર્યું. પ્રધાનમંત્રીએ મુલાકાતી પુસ્તિકામાં લખ્યું “આ એક પવિત્ર સ્થાન છે, જ્યાં ડૉ. આંબેડકરે જ્ઞાન વર્ધન કર્યું, મુશ્કેલીઓને દૂર કરી અને તેમની સામે આવનારી બાધાઓને પાર કરી.” તેમણે કહ્યું “હું એ મહાન વ્યક્તિને નમન કરું છું, જેણે સમાજના દલિત વર્ગો માટે નિરંતર કાર્ય કર્યું.” પ્રધાનમંત્રીએ સોલિહુલમાં જગુઆર – લેન્ડ રોવર નિર્માણ એકમની મુલાકાત પણ લીધી.
પ્રધાનમંત્રી શ્રીએ મહારાષ્ટ્રમાં નેરલ-માથેરાન ટોય ટ્રેન ફરી શરૂ થવા પર ખુશી વ્યક્ત કરી

પ્રધાનમંત્રી શ્રી નરેન્દ્ર મોદીએ આજે કહ્યું હતું કે મહારાષ્ટ્રમાં નેરલ-માથેરાન ટોય ટ્રેન ફરી શરૂ થવાથી મનોહર પ્રવાસ વધુ યાદગાર બનશે. પ્રધાનમંત્રી શ્રીએ રેલવે મંત્રાલયના ટ્વીટનો જવાબ આપ્યો: “આ મનોહર પ્રવાસને વધુ યાદગાર બનાવવો! સ્થાનિક પ્રવાસન માટે સારા સમાચાર…”
મંત્રીમંડળે નવી અને પુનઃપ્રાપ્ય ઉર્જાના ક્ષેત્રમાં ભારત અને ફ્રાંસ વચ્ચેના સમજૂતી કરાર મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળને આજે એક સમજૂતી કરારની માહિતી આપવામાં આવી હતી, જે સમજૂતી કરાર પર ભારતની સોલાર એનર્જી કોર્પોરેશન ઑફ ઇન્ડિયા લિમિટેડ (એસઈસીઆઈ) ફ્રાંસ રાજ્યની માલિકી ધરાવતી સંશોધન કંપની કમિસરીટ એ એલ એનર્જીએટોમિક એટ ઑક્સ એનર્જીઝ ઓલ્ટરનેટીવ્ઝ (સીઈએ) તથા ફ્રાંસની બ્લુસ્ટોરેજ એસએએસ કંપની વચ્ચે હસ્તાક્ષર કરવામાં આવ્યા હતા. આ સમજૂતી કરાર પર ૩ ઓક્ટોબર, 2018ના રોજ નવી દિલ્હી ખાતે હસ્તાક્ષર કરવામાં આવ્યા હતા. આ એમઓયુની ત્રણ મૂળ કોપી પર હસ્તાક્ષર કરવામાં આવ્યા હતા જે ત્રણેય કોપી હિન્દી, અંગ્રેજી અને ફ્રેંચ ભાષામાં હતી. આ સમજૂતી કરારનો ઉદ્દેશ્ય સૌર પેનલો વડે ચાર્જ થનારી બેટરીઓથી યુક્ત ઈ-વાહનોના ચાર્જીંગ સ્ટેશન (એસઈસીઆઈ) ઉપલબ્ધ કરાવવા માટેની પાયલોટ પરિયોજનાના વિષયમાં ભવિષ્યમાં થનારા સહયોગના સંબંધમાં ચર્ચા વિચારણાની રીતભાતોને વ્યાખ્યાયિત કરવાનો છે. તે સિવાય સૌર ગતિશીલતાનો વધુમાં વધુ ઉપયોગ અને ગ્રીડના પ્રભાવને લઘુત્તમ કરીને વિદ્યુત વાહનોને ગોઠવવા માટે ભારત સરકારની મહત્વાકાંક્ષી યોજનામાં મદદ કરવા માટે ગ્રીડ સાથે વધુમાં વધુ જોડાણોને જોડવાનો છે. આ સમજૂતી કરાર ભારત અને ફ્રાંસ વચ્ચે દ્વિપક્ષીય સહયોગને વધુ મજબુત કરવામાં પણ સહાયક સાબિત થશે.
પ્રધાનમંત્રીએ માન્ચેસ્ટરમાં થયેલા હુમલાને વખોડી કાઢ્યો

પ્રધાનમંત્રી શ્રી નરેન્દ્ર મોદીએ બ્રિટનમાં માન્ચેસ્ટરમાં આત્મઘાતી આતંકવાદી હુમલાને વખોડી કાઢ્યો છે. પ્રધાનમંત્રીએ કહ્યું હતું કે, “માન્ચેસ્ટરમાં થયેલા હુમલાથી વ્યથિત છું. અમે તેને વખોડી કાઢીએ છીએ. અમે મૃતકોના પરિવારજનોની સાથે છીએ અને ઇજાગ્રસ્તો ઝડપથી સ્વસ્થ થાય તેવી અમારી પ્રાર્થના છે.”
પ્રધાનમંત્રીએ ભારતીય મહિલા ક્રિકેટ ટીમ સાથે આદાનપ્રદાન કર્યું

પ્રધાનમંત્રી શ્રી નરેન્દ્ર મોદીએ આજે ભારતીય મહિલા ક્રિકેટ ટીમની ખેલાડીઓ અને અધિકારીઓ સાથે આદાનપ્રદાન કર્યું હતું, જેમણે તાજેતરમાં સંપન્ન થયેલ વિમેન્સ ક્રિકેટ વર્લ્ડ કપમાં ભાગ લીધો હતો. ખેલાડીઓએ જણાવ્યું હતું કે, સૌપ્રથમ વખત વિમેન્સ ક્રિકેટ ટીમ માટે પ્રધાનમંત્રીએ ટ્વીટ કર્યું હોય તેવું જોવા મળ્યું હતું. તેમણે કહ્યું હતું કે, પ્રધાનમંત્રી તેમની પ્રગતિ પર નજર રાખી રહ્યા હતા એ જાણીને તેમને ગર્વ, ખુશીની લાગણી થઈ હતી તથા તેમને પ્રેરણા મળી હતી. ખેલાડીઓએ કટોકટીના સમયે કે દબાણ સમયે શું કરવું જોઈએ તેવો પ્રશ્ર પૂછ્યો હતો, જેના જવાબમાં પ્રધાનમંત્રીએ કહ્યું હતું કે, યોગથી મન, શરીર અને કાર્ય વચ્ચે સારું સંતુલન સ્થાપિત કરવામાં મદદ મળે છે. તેમણે એવું પણ જણાવ્યું હતું કે, નિયમિત યોગ કરવાથી તટસ્થપણું કે સંતુલનપણું વિકસાવવામાં મદદ મળે છે. ભારતની મહિલા ક્રિકેટ ટીમનો વિમેન્સ વર્લ્ડ કપની ફાઇનલમાં પરાજય થયો હતો. આ અંગે મહિલા ખેલાડીઓને હકારાત્મક અભિગમ વિકસાવવાની સલાહ આપતા પ્રધાનમંત્રીએ કહ્યું હતું કે, “તેમનો પરાજય થયો નથી. 125 કરોડ ભારતીયોને ભારતીય મહિલા ક્રિકેટ ટીમના ખેલાડીઓના દેખાવ પર ગર્વ છે. તેઓ ભારતીય ક્રિકેટ ટીમના પરાજયને પોતાનો પરાજય માને છે અને હકીકતમાં આ જ મહાન વિજય છે.” ભારતની દિકરીઓએ ઘણાં આંતરરાષ્ટ્રીય રમતોત્સવમાં દેશને ગર્વ થાય તેવું પ્રદર્શન કર્યું છે એની નોંધ લઈને પ્રધાનમંત્રીએ કહ્યું હતું કે, મહિલાઓ વિવિધ ક્ષેત્રોમાં પ્રગતિ કરી રહી છે, જેનો લાભ સમાજને મળી રહ્યો છે. તેમણે ઉલ્લેખ કર્યો હતો કે, રમતગમત ઉપરાંત ધોરણ 10 અને ધોરણ 12ના પરિણામોમાં છોકરીઓ સારું પરિણામ લાવી રહી છે તથા ઇસરોના પ્રતિષ્ઠિત અભિયાનોમાં મહિલા અંતરિક્ષ વૈજ્ઞાનિકોએ મહત્વપૂર્ણ ભૂમિકા ભજવી છે. આ પ્રસંગે ભારતીય મહિલા ક્રિકેટરોએ પ્રધાનમંત્રીને સહી કરેલું બેટ ભેટ ધર્યું હતું.
પ્રધાનમંત્રીની અધિક સચિવો અને સંયુક્ત સચિવો સાથે દ્વિતીય ચર્ચા વિચારણા

પ્રધાનમંત્રી શ્રી નરેન્દ્ર મોદી ગુરુવારે ભારત સરકારમાં કાર્યરત 80થી વધારે અધિક સચિવો અને સંયુક્ત સચિવોને મળ્યાં હતાં અને તેમની સાથે વિવિધ વિષયો પર ચર્ચા વિચારણા કરી હતી. આ પ્રકારનાં પાંચ ચર્ચા થશે, જેમાંની આ દ્વિતીય ચર્ચા હતી. આ ચર્ચા દરમિયાન અધિકારીઓએ વહીવટ, શાસનમાં નવીન અભિગમ, કચરાનું વ્યવસ્થાપન, નદી અને પર્યાવરણનું પ્રદૂષણ, વનીકરણ, સાફસફાઈ, આબોહવામાં ફેરફાર, કૃષિમાં મૂલ્ય સંવર્ધન, શિક્ષણ અને કૌશલ્ય વિકાસ આધારિત કામગીરી જેવા વિષયો પર પોતાનાં અનુભવો પ્રસ્તુત કર્યા હતાં. પ્રધાનમંત્રીએ અધિકારીઓનાં અવલોકનો પર પ્રતિક્રિયા આપતાં ભારપૂર્વક જણાવ્યું હતું કે, અધિકારીઓએ કામ કરવા માટે ફક્ત ફાઇલ પર આધાર ન રાખવો જોઈએ, પણ ફિલ્ડમાં જવું જોઈએ, જેથી તેઓ નિર્ણયની ખરી અસરને સારી રીતે સમજી શકે. આ સંદર્ભમાં તેમણે વર્ષ 2001માં ગુજરાતમાં ધરતીકંપ પછી પુનર્નિર્માણમાં અધિકારીઓનાં અનુભવોને યાદ કર્યા હતાં. પ્રધાનમંત્રીએ જણાવ્યું હતું કે, અધિકારીઓએ તેમનાં કામને ફરજ સ્વરૂપે જ ન જોવું જોઈએ, પણ દેશમાં શાસનપ્રક્રિયામાં સકારાત્મક ફેરફાર લાવવાની તક સ્વરૂપે કામને લેવું જોઈએ. તેમણે અધિકારીઓને શાસનની પ્રક્રિયાઓને સરળ કરવા માટે ટેકનોલોજીનો ઉપયોગ કરવાની અપીલ કરી હતી. તેમણે અધિકારીઓને ભારતનાં 100 અતિ પછાત જિલ્લાઓ પર ધ્યાન કેન્દ્રિત કરવા જણાવ્યું હતું, જેથી આ જિલ્લાઓ વિકાસનાં વિવિધ માપદંડો પર રાષ્ટ્રીય સરેરાશ સ્તર સુધી પહોંચી શકે.
મંત્રીમંડળે ઇન્સ્ટિટ્યૂટ ઓફ કોસ્ટ એકાઉન્ટન્ટન્ટ્સ ઓફ ઇન્ડિયા (આઇસીઓએઆઈ) અને એસોસિએશન ઓફ ચાર્ટર્ડ સર્ટિફાઇડ એકાઉન્ટન્ટ્સ (એસીસીએ), યુનાઇટેડ કિંગ્ડમ (યુકે) વચ્ચે થયેલા સમજૂતીકરાર (એમઓયુ)ને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ઇન્સ્ટિટ્યૂટ ઓફ કોસ્ટ એકાઉન્ટન્ટ્સ ઓફ ઇન્ડિયા (આઇસીઓએઆઈ) અને એસોસિએશન ઓફ ચાર્ટર્ડ સર્ટિફાઇડ એકાઉન્ટન્ટ્સ (એસીસીએ), યુનાઇટેડ કિંગ્ડમ (યુકે) વચ્ચે થયેલા સમજૂતીકરાર (એમઓયુ)ને મંજૂરી આપવામાં આવી હતી. આ એમઓયુ બંને સંસ્થાઓના સભ્યોને પરસ્પર એડવાન્સ એન્ટ્રી ઉપલબ્ધ કરાવશે. આ માટે અન્ય વ્યાવસાયિક સંસ્થાઓ સાથે યોગ્યતા હાંસલ કરવાની પ્રક્રિયામાં મોટા ભાગના વિષયોમાં પાસ થવાની બાધ્યતામાંથી છૂટ મળશે. આ ઉપરાંત બંને સસ્થાઓના સભ્યો સંયુક્ત સંશોધન અને વ્યવસાયિક વિકાસ કામગીરીઓને ચાલુ રાખવામાં સહાયતા પ્રદાન કરશે. અસરઃ આ એમઓયુ માહિતીના આદાનપ્રદાન અને સંશોધન તથા પ્રકાશનોના આદાનપ્રદાનની દિશામાં ધ્યાન કેન્દ્રિત કરવાની કામગીરીને પ્રોત્સાહન આપશે, જેથી બંને અધિકારક્ષેત્રોમાં સુશાનની પ્રક્રિયા મજબૂત થશે. બંને પક્ષ કોસ્ટ એકાઉન્ટન્સીના વ્યવસાય સાથે સંબંધિત સંયુક્ત સંશોધન શરૂ કરશે, જેમાં ટેકનિકલ ક્ષેત્રોમાં સહયોગાત્મક સંશોધન પણ સામેલ થઈ શકે છે. આ એમઓયુ બંને અધિકારક્ષેત્રોમાં વ્યવસાયિકોની અવરજવરમાં મદદરૂપ થશે તથા ભારત અને વિદેશોમાં કોસ્ટ એકાઉન્ટન્ટ્સની રોજગારક્ષમતાને પણ વધારશે. વિગતઃ આ એમઓયુ એક સંસ્થાના સભ્યોને વ્યવસાયિક સ્તરના વિષયોમાં લઘુતમ ગુણ હાંસલ કરીને બીજી સંસ્થાનું પૂર્ણકાલિન સભ્યપદ મેળવવા અને બંને અધિકારક્ષેત્રોમાં વ્યવસાયિકોની અવરજવરને સુવિધાજનક બનાવવાનો માર્ગ મોકળો કરશે. પૃષ્ઠભૂમિઃ ઇન્સ્ટિટ્યૂટ ઓફ કોસ્ટ એકાઉન્ટન્ટ્સ ઓફ ઇન્ડિયાની સ્થાપના પહેલી વાર 1944માં કંપની ધારા અંતર્ગત એક રજિસ્ટર્ડ કંપની સ્વરૂપે થઈ હતી, જેનો ઉદ્દેશ કોસ્ટ એકાઉન્ટન્સીના વ્યવસાયને પ્રોત્સાહન આપવાનો, એનું નિયમન કરવાનો અને વિકસાવવાનો હતો. 28 મે, 1959ના રોજ સંસ્થાની સ્થાપના સંસદના એક વિશેષ અધિનિયમ એટલે કે કોસ્ટ એન્ડ વર્ક્સ એકાઉન્ટન્ટ્સ ધારા, 1959 દ્વારા કોસ્ટ એન્ડ વર્ક્સ એકાઉન્ટન્સીના વ્યવસાયનું નિયમન કરવા માટે એક બંધારણીય વ્યવસાયિક સંસ્થા તરીકે થઈ હતી. આ સંસ્થા ભારતમાં એકમાત્ર માન્યતાપ્રાપ્ત બંધારણીય વ્યવસાયિક સંગઠન અને લાઇસન્સ ધરાવતી સંસ્થા છે, જે ખાસ કરીને કોસ્ટ અને વર્ક્સ એકાઉન્ટન્સીમાં તજજ્ઞતા ધરાવે છે. એસોસિએશન ઓફ ચાર્ટર્ડ સર્ટિફાઇડ એકાઉન્ટન્ટ્સ (એસીસીએ)ની સ્થાપના 1904માં થઈ હતી, જેને ઇંગ્લેન્ડ અને વેલ્સના કાયદા અંતર્ગત 1947 રૉયલ ચાર્ટર દ્વારા સમાવવામાં આવી હતી. આ વ્યવસાયિક એકાઉન્ટન્ટ્સ માટે એક આંતરરાષ્ટ્રીય સંસ્થા છે, જેના સમગ્ર વિશ્વમાં 2,27,000થી વધારે પૂર્ણકાલિન યોગ્યતા ધરાવતા સભ્યો છે અને 5,44,000 ભાવિ સભ્યો છે.
પ્રધાનમંત્રી કિસાન સન્માન નિધિ અને કૃષિ સંબંધિત અન્ય યોજનાઓ આપણા દેશના કરોડો ખેડૂતોને નવી શક્તિ આપી રહી છે: પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે પીએમ કિસાન સન્માન નિધિ અને કૃષિ સંબંધિત અન્ય યોજનાઓ આપણા દેશના કરોડો ખેડૂતોને નવી શક્તિ આપી રહી છે. ખેડૂતોની શક્તિને રેખાંકિત કરતાં તેમણે કહ્યું કે જ્યારે ખેડૂતો મજબૂત બને છે ત્યારે દેશ સમૃદ્ધ થાય છે. પ્રધાનમંત્રીએ ટ્વીટ કર્યું; "દેશને આપણા ખેડૂત ભાઈઓ અને બહેનો પર ગર્વ છે. તેઓ જેટલા મજબૂત હશે તેટલું જ નવું ભારત વધુ સમૃદ્ધ થશે. મને ખુશી છે કે પીએમ કિસાન સન્માન નિધિ અને કૃષિ સંબંધિત અન્ય યોજનાઓ દેશના કરોડો ખેડૂતોને નવી શક્તિ આપી રહી છે."
મંત્રીમંડળે ટીઆઇઆર કાર્નેટ્સ (ટીઆઈઆર કન્વેન્શન)ના આશ્રય હેઠળ ચીજવસ્તુઓના આંતરરાષ્ટ્રીય પરિવહન પર કસ્ટમ્સ કન્વેન્શનમાં  ભારતને સામેલ થવાની મંજૂરી આપી

પ્રધાનમંત્રી શ્રી નરેદ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ટીઆઇઆર કાર્નેટ્સના આશ્રય હેઠળ ચીજવસ્તુઓના આંતરરાષ્ટ્રીય પરિવહન પર કસ્ટમ્સ કન્વેન્શન (ટીઆઇઆર કન્વેન્શન)ના ભારતના સ્વીકાર માટે મંજૂરી આપવામાં આવી હતી અને તેના પ્રવેશના અમલ માટે મંજૂરી માટે જરૂરી પ્રક્રિયાઓ પૂર્ણ કરવા સંમતિ આપવામાં આવી હતી. આ કન્વેન્શન ભારતીય વેપારીઓને કન્વેન્શનમાં સામેલ અન્ય પક્ષોના તમામ વિસ્તારોમાં માર્ગ દ્વારા કે પરિવહનના એકથી વધારે માધ્યમો દ્વારા ચીજવસ્તુઓની ઝડપી, સરળ, વિશ્વસનિય અને અવરોધમુક્ત અવરજવર માટે આંતરરાષ્ટ્રીય વ્યવસ્થા સુલભ કરવામાં મદદરૂપ થશે. કન્વેન્શનમાં સામેલ થવાથી કસ્ટમ નિયંત્રણોને પારસ્પરિક કે અન્યોન્ય માન્યતા આપવાના કારણે મધ્યસ્થી સરહદો પર તેમજ આ પ્રકારના માર્ગો પર ચીજવસ્તુઓની ચકાસણી માટેની અને ભૌતિક સંરક્ષણ આપવાની જરૂરિયાત દૂર થશે. કસ્ટમ્સ ક્લીઅરન્સ આંતરિક કસ્ટમ્સ સ્થાનો પર થઈ શકશે, જેથી બોર્ડર ક્રોસિંગ પોઇન્ટ્સ અને બંદરો પર ક્લીઅરન્સની સમસ્યા દૂર થશે, જ્યાં ઘણી વખત ગીચતા પેદા થાય છે. ટીઆઇઆર હેઠળ ચીજવસ્તુઓની અવરજવર દરમિયાન સીલ અને લોડ કમ્પાર્ટમેન્ટ કે કન્ટેઇનરની બાહ્ય સ્થિતિઓ ચકાસી મંજૂરી આપી શકાશે, જેથી સરહદ પર વિલંબમાં ઘટાડો થશે, પરિવહન અને વ્યવહારના ખર્ચમાં ઘટાડો થશે, જેથી સ્પર્ધાત્મકતા વધશે તથા વેપાર અને પરિવહન ક્ષેત્રો માટે વૃદ્ધિનો માર્ગ મોકળો થશે. કન્વેન્શનના નીતિનિયમોનું પાલન કરવાથી સપ્લાય ચેઇનની સુરક્ષામાં વધારો સુનિશ્ચિત થશે, કારણ કે કન્વેન્શનની દ્રષ્ટિએ માન્યતા ધરાવતા ટ્રાન્સપોટર્સ અને વાહનોને જ કામગીરી કરવાની મંજૂરી આપવામાં આવે છે. ટીઆઇઆર કાર્નેટ પરિવહનમાં કસ્ટમ્સ ડ્યુટી અને કરવેરા તથા ટ્રાફિક માટે ગેરેન્ટીનું પ્રતિનિધિત્વ કરે છે એટલે ચીજવસ્તુઓની અવરજવર દરમિયાન આ પ્રકારના કરવેરા અને ડ્યુટી ચુકવવાની જરૂર નથી. ટીઆઇઆર કાર્નેટ કસ્ટમની જાહેરાત તરીકે પણ કામ કરે છે એટલે આ પ્રકારના પરિવહનમાં સામેલ વિવિધ દેશોના રાષ્ટ્રીય કાયદાને પૂર્ણ કરતા એકથી વધારે જાહેરનામાને દાખલ કરવા પૂર્વજરૂરિયાત છે. ટીઆઇઆર કન્વેન્શન ઇન્ટરનેશનલ “નોર્થ-સાઉથ” ટ્રાન્સપોર્ટ કોરિડોર (આઇએનએસટીસી)ને સમાંતર ચીજવસ્તુઓની હેરફેર માટે માધ્યમ બની શકશે તથા મધ્ય એશિયાના પ્રજાસત્તાક રાષ્ટ્રો અને કોમનવેલ્થના અન્ય સ્વતંત્ર દેશો (સીઆઇએસ), ખાસ કરીને ચાબહાર બંદર જેવા ઇરાનમાં ઉપયોગ થતા બંદરો સાથે વેપારને પ્રોત્સાહન આપવામાં મદદરૂપ થશે. આ દરખાસ્તથી ભારત સરકારને કોઈ સીધી નાણાકીય અસર નહીં થાય, કારણ કે તે આંતરરાષ્ટ્રીય કન્વેન્શનના ભારતના સ્વીકાર સાથે સંબંધિત છે. પૃષ્ઠભૂમિ: ટીઆઇઆર કાર્નેટ્સના રક્ષણ હેઠળ ચીજવસ્તુઓના આંતરરાષ્ટ્રીય પરિવહન પર કસ્ટમ્સ કન્વેન્શન, 1975 (ટીઆઇઆર કન્વેન્શન) યુરોપ માટે સંયુક્ત રાષ્ટ્ર આર્થિક પંચ (યુએનઇસીઇ)ના નેજા હેઠળ આંતરરાષ્ટ્રીય પરિવહન વ્યવસ્થા છે, જેનો ઉદ્દેશ કન્વેન્શનમાં સામેલ સભ્ય રાષ્ટ્રો વચ્ચે અને તેમની અંદર ચીજવસ્તુઓની સરળ અને સાતત્યપૂર્ણ અવરજવર સુલભ બનાવવાનો છે. ત્યારે કન્વેન્શનમાં યુરોપિયન યુનિયન સહિત 70 પક્ષો સંકળાયેલા છે.
પ્રધાનમંત્રી 13મી મેના રોજ મધ્ય પ્રદેશ સ્ટાર્ટઅપ કોન્ક્લેવ દરમિયાન મધ્યપ્રદેશ સ્ટાર્ટઅપ પોલિસી લોન્ચ કરશે

પ્રધાનમંત્રી શ્રી નરેન્દ્ર મોદી મધ્યપ્રદેશ સ્ટાર્ટઅપ પોલિસી લોન્ચ કરશે અને 13મી મે, 2022ના રોજ સાંજે 7 વાગ્યે ઈન્દોરમાં આયોજિત મધ્ય પ્રદેશ સ્ટાર્ટઅપ કોન્ક્લેવ દરમિયાન સ્ટાર્ટઅપ સમુદાયને વીડિયો કોન્ફરન્સિંગ દ્વારા સંબોધિત કરશે. તેઓ મધ્યપ્રદેશ સ્ટાર્ટઅપ પોર્ટલ પણ લોન્ચ કરશે, જે સ્ટાર્ટઅપ ઇકોસિસ્ટમને પ્રોત્સાહન આપશે અને મદદ કરશે. મધ્યપ્રદેશ સ્ટાર્ટઅપ કોન્ક્લેવ સ્ટાર્ટઅપ ઇકોસિસ્ટમના વિવિધ સ્તંભોની ભાગીદારીનું સાક્ષી બનશે જેમાં સરકારી અને ખાનગી ક્ષેત્રના નીતિ નિર્માતાઓ, નવીનતાઓ, ઉદ્યમીઓ, શિક્ષણવિદો, રોકાણકારો, માર્ગદર્શકો અને અન્ય હિસ્સેદારોનો સમાવેશ થાય છે. તે સ્પીડ મેન્ટરિંગ સત્ર સહિત વિવિધ સત્રોનું સાક્ષી બનશે, જ્યાં સ્ટાર્ટઅપ્સ શૈક્ષણિક સંસ્થાઓના નેતાઓ અને સ્ટાર્ટઅપ સ્પેસ સાથે સંવાદ કરશે; સ્ટાર્ટઅપ સત્ર કેવી રીતે શરૂ કરવું, જ્યાં સ્ટાર્ટઅપ્સને નીતિ નિર્માતાઓ દ્વારા માર્ગદર્શન આપવામાં આવશે; ભંડોળ સત્ર, જ્યાં સાહસિકો વિવિધ ભંડોળ પદ્ધતિઓ વિશે શીખશે; પિચિંગ સેશન, જ્યાં સ્ટાર્ટઅપ્સને રોકાણકારો સાથે સહયોગ કરવાની અને ભંડોળ માટે તેમના વિચારો રજૂ કરવાની તક મળશે; અને ઇકોસિસ્ટમ સપોર્ટ સત્ર, જ્યાં સહભાગીઓ બ્રાન્ડ વેલ્યુ વિશે અને રાજ્યમાં સ્ટાર્ટઅપ ઇકોસિસ્ટમને પ્રોત્સાહન આપવા વિશે શીખશે. નવા વલણો અને નવીનતાઓ દર્શાવતો સ્ટાર્ટઅપ એક્સ્પો પણ સ્થળ પર પ્રદર્શિત કરવામાં આવશે.
ભારત અને સાઉદી અરબ વચ્ચે સુરક્ષા સહકાર કરારને મંત્રીમંડળ દ્વારા પાછલી અસરથી મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતા હેઠળ મળેલી મંત્રીમંડળની બેઠકમાં ભારત અને સાઉદી અરબ સરકાર વચ્ચે થયેલા સુરક્ષા સમજૂતી કરારને પાછલી અસરથી મંજૂરી આપવામાં આવી છે. માનનીય પ્રધાનમંત્રીની સાઉદી અરબની મુલાકાત દરમિયાન 29 ઓક્ટોબર 2019ના રોજ આ કરાર કરવામાં આવ્યો હતો. ત્રાસવાદી પ્રવૃત્તિઓ અને તેને પૂરા પાડવામાં આવતા ભંડોળ તેમજ સંગઠિત ગુનાખોરી સહિતના ગુનાઓ રોકવા અને તેને નાબુદ કરવા માટે બંને દેશો વચ્ચે અસરકારકતામાં સુધારો લાવવાના હેતુથી તેમજ રાષ્ટ્રીય અને આંતરરાષ્ટ્રીય જવાબદારીઓને ધ્યાનમાં રાખીને બંને દેશો વચ્ચે ગુપ્તચર અને કાયદાના અમલીકરણની એજન્સીઓના અધિકારીઓ વચ્ચે પારસ્પરિક સહકાર વધારવા માટે યોગ્ય માળખું સ્થાપિત કરવાના આશયથી આ કરાર કરવામાં આવ્યો હતો.
પ્રધાનમંત્રીએ હિમાચલ પ્રદેશના ચંબા ખાતે બસ અકસ્માતમાં મૃત્યુ પામનારા લોકો પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ આજે સાઉદી અરબના ક્રાઉન પ્રિન્સ, શાહી મહામહિમ મોહમ્મદ બિન સલમાન સાથે ટેલીફોન પર વાતચીત કરી. બંને નેતાઓએ 2019માં સ્થાપિત દ્વિપક્ષીય વ્યૂહાત્મક ભાગીદારી પરિષદના કામકાજની સમીક્ષા કરી અને ભારત-સાઉદીની સહભાગિતામાં સ્થિર વૃદ્ધિ વિશે સંતોષ વ્યક્ત કર્યો. પ્રધાનમંત્રીએ બંને દેશો વચ્ચે વ્યાપાર અને રોકાણને વધુ વિસ્તરિત કરવાની ઈચ્છા વ્યક્ત કરી હતી તેમજ એ તકો પર પ્રકાશ ફેંક્યો કે જે તકો ભારતીય અર્થવ્યવસ્થા સાઉદીના રોકાણકારોને પ્રદાન કરે છે. ભારત અને સાઉદી અરબ વચ્ચે વિશેષ મિત્રતા અને લોકોના લોકો વચ્ચેનાં સંપર્કની ભાવનામાં, કોવિડ-19 મહામારી વિરુદ્ધ એકબીજાના પ્રયાસોને સમર્થન કરવા માટે નેતા સહમત થયા. તેમણે પારસ્પરિક હિતના ક્ષેત્રીય અને આંતરરાષ્ટ્રીય વિકાસની પણ સમીક્ષા કરી. પ્રધાનમંત્રીએ શાહી મહામહિમ ક્રાઉન પ્રિન્સને ભારત આવવા માટે પોતાના અગાઉ આપેલા નિમંત્રણનો પુનરોચ્ચાર કર્યો હતો.
PMએ વિદ્યાર્થીઓ, વાલીઓ અને શિક્ષકોને પરિક્ષા પે ચર્ચા 2023 સંબંધિત પ્રવૃત્તિઓમાં ભાગ લેવા આમંત્રણ આપ્યું

પ્રધાનમંત્રી શ્રી નરેન્દ્ર મોદીએ વિદ્યાર્થીઓ, તેમના માતા-પિતા અને શિક્ષકોને પરિક્ષા પે ચર્ચા 2023 સંબંધિત રસપ્રદ પ્રવૃત્તિઓમાં ભાગ લેવા માટે આમંત્રિત કર્યા છે. પ્રધાનમંત્રીએ આપણા વિદ્યાર્થીઓ માટે તણાવમુક્ત વાતાવરણ બનાવવા માટે સામૂહિક રીતે કામ કરવાની જરૂરિયાત પર ભાર મૂક્યો હતો. શિક્ષણ મંત્રાલયના એક ટ્વીટને ટાંકીને પ્રધાનમંત્રીશ્રીએ ટ્વીટ કર્યું; “હું પરીક્ષા પે ચર્ચા 2023ને લગતી આ રસપ્રદ પ્રવૃત્તિઓમાં ભાગ લેવા માટે તમામ પરીક્ષા યોદ્ધાઓ, તેમના માતા-પિતા અને શિક્ષકોને આહ્વાન કરું છું. ચાલો આપણે સામૂહિક રીતે આપણા વિદ્યાર્થીઓ માટે તણાવમુક્ત વાતાવરણ બનાવવા માટે કામ કરીએ. #
પીએમ 10મી જુલાઈના રોજ કુદરતી ખેતી કોન્ક્લેવને સંબોધન કરશે

પ્રધાનમંત્રી શ્રી નરેન્દ્ર મોદી 10મી જુલાઈ, 2022ના રોજ સવારે 11:30 વાગ્યે વીડિયો કોન્ફરન્સિંગ દ્વારા કુદરતી ખેતી કોન્ક્લેવને સંબોધન કરશે. આઝાદી કા અમૃત મહોત્સવના ભાગ રૂપે, પ્રધાનમંત્રીએ માર્ચ, 2022માં ગુજરાત પંચાયત મહાસંમેલનમાં તેમના સંબોધનમાં દરેક ગામમાં ઓછામાં ઓછા 75 ખેડૂતોને ખેતીની કુદરતી રીત અપનાવવા આહ્વાન કર્યું હતું. પ્રધાનમંત્રીના આ વિઝનને માર્ગદર્શન આપીને, સુરત જિલ્લાએ વિવિધ હિસ્સેદારો અને સંસ્થાઓ જેમ કે ખેડૂત જૂથો, ચૂંટાયેલા પ્રતિનિધિઓ, તલાટીઓ, એગ્રીકલ્ચર પ્રોડ્યુસ માર્કેટિંગ કમિટીઓ (
પ્રધાનમંત્રીએ ઉત્તરપ્રદેશના ગોરખપુરમાં વિવિધ વિકાસલક્ષી પરિયોજનાઓ રાષ્ટ્રને અર્પણ કરી

પ્રધાનમંત્રી શ્રી નરેન્દ્ર મોદીએ આજે ઉત્તરપ્રદેશના ગોરખપુરમાં વિવિધ વિકાસલક્ષી પરિયોજનાઓ રાષ્ટ્રને અર્પણ કરી હતી. પ્રધાનમંત્રીએ આ પ્રસંગે એઇમ્સ અને ખાતરના નવા પ્લાન્ટના ઉદ્ઘાટન બદલ ઉત્તરપ્રદેશના લોકોને અભિનંદન પાઠવ્યા હતા અને તેમજ ગોરખપુરમાં
પ્રધાનમંત્રીએ મુંબઈ અને આસપાસનાં વિસ્તારોમાં ભારે વરસાદને કારણે ઊભી થયેલી સ્થિતિ પર મહારાષ્ટ્રનાં મુખ્યમંત્રી સાથે વાત કરી; કેન્દ્રનાં શક્ય તમામ સાથસહકારની ખાતરી આપી

પ્રધાનમંત્રી શ્રી નરેન્દ્ર મોદીએ મહારાષ્ટ્રનાં મુખ્યમંત્રી શ્રી દેવેન્દ્ર ફડણવીસ સાથે મુંબઈ અને તેની આસપાસનાં વિસ્તારોમાં મુશળધાર વરસાદને પગલે ઊભી થયેલી સ્થિતિ પર વાત કરી છે. પ્રધાનમંત્રીએ મહારાષ્ટ્ર સરકારને રાજ્યનાં વિવિધ વિસ્તારોમાં ભારે વરસાદને કારણે સ્થિતિને હળવી કરવા કેન્દ્ર સરકારનાં તમામ સાથસહકારની ખાતરી આપી છે. પ્રધાનમંત્રીએ કહ્યું હતું કે, “મહારાષ્ટ્રનાં મુખ્યમંત્રી દેવેન્દ્ર ફડણવીસ સાથે મુંબઈ અને તેની આસપાસનાં વિસ્તારોમાં મુશળધાર વરસાદને કારણે ઊભી થયેલી સ્થિતિ પર વાત કરી હતી. મહારાષ્ટ્રનાં વિવિધ વિસ્તારોમાં ભારે વરસાદને કારણે ઊભી થયેલી સ્થિતિને હળવી કરવા કેન્દ્ર સરકારે શક્ય તમામ સાથસહકારની ખાતરી આપી છે. મુંબઈ અને આસપાસનાં વિસ્તારનાં લોકોને સલામત રહેવા અને ભારે વરસાદમાં આવશ્યક તમામ સાવચેતી રાખવા અપીલ કરું છું.”
પ્રધાનમંત્રીએ વીર સાવરકરને તેમની જયંતી પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ વીર સાવરકરને તેમની જયંતી પર શ્રદ્ધાંજલિ આપી છે. એક ટ્વીટમાં પ્રધાનમંત્રીએ કહ્યું; માતા ભારતીના પરિશ્રમી પુત્ર વીર સાવરકરને તેમની જન્મજયંતી પર આદરપૂર્વક શ્રદ્ધાંજલિ.
મંત્રીમંડળે ભારતીય સ્પર્ધાત્મકતા પંચ (સીસીઆઈ) અને જાપાન ફેર ટ્રેડ કમિશન (જેએફટીસી) વચ્ચે થયેલા સહકારના કરાર (એમઓસી)ને મંજૂરી આપી

આજે પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં ભારતીય સ્પર્ધાત્મક પંચ (સીસીઆઈ) અને જાપાન ફેર ટ્રેડ કમિશન (જેએફટીસી) વચ્ચે થયેલા સમજૂતીના કરાર (એમઓસી)ને મંજૂરી આપવામાં આવી હતી, જેનો આશય સ્પર્ધાત્મકતા સાથે સંબંધિત કાયદા અને નીતિગત બાબતોમાં સહકારના પ્રોત્સાહન આપવાનો અને એને વધુ ગાઢ બનાવવાનો છે. અસર: આ મંજૂર થયેલા એમઓસી માહિતીના આદાનપ્રદાન દ્વારા સીસીઆઈને જાપાનમાં એની સહભાગી સ્પર્ધાત્મક સંસ્થાના અનુભવો અને બોધપાઠોમાંથી નવી બાબતો શીખવા સક્ષમ બનાવશે. વળી આ એમઓસી સીસીઆઈ દ્વારા સ્પર્ધાત્મકતા કાયદા, 2002ને અસરકારક રીતે લાગુ કરવા મદદરૂપ થશે. સરવાળે ઉપભોક્તાઓને લાભ થશે તથા સર્વસમાવેશકતા વધશે અને સમાનતાને પ્રોત્સાહન મળશે. વિગતઃ આ એમઓસી માહિતીના આદાનપ્રદાન દ્વારા તેમજ ટેકનિકલ સહકાર, અનુભવોની વહેંચણી અને સહકારના અમલીકરણના ક્ષેત્રમાં વિવિધ ક્ષમતાનિર્માણની પહેલો દ્વારા સ્પર્ધાત્મકતા સાથે સંબંધિત કાયદા અને નીતિગત બાબતોના સંબંધમાં સહકારને પ્રોત્સાહન આપશે અને એને વધારે ગાઢ બનાવશે. પૃષ્ઠભૂમિ: સ્પર્ધાત્મકતા કાયદા, 2002ની કલમ 18 સીસીઆઈને એની ફરજો અદા કરવા કે કાયદા અંતર્ગત એની કામગીરી કરવા કોઈ પણ વિદેશી સંસ્થા સાથે કોઈ પણ કરાર કે વ્યવસ્થા કરવાની મંજૂરી આપે છે.
પ્રધાનમંત્રીએ પત્રકારત્વમાં શ્રેષ્ઠતા બદલ રામનાથ ગોએન્કા એવોર્ડ એનાયત કર્યા

પ્રધાનમંત્રી શ્રી નરેન્દ્ર મોદીએ આજે પત્રકારત્વમાં શ્રેષ્ઠતા બદલ રામનાથ ગોએન્કા એવોર્ડ એનાયત કર્યા હતા. પ્રધાનમંત્રીએ આ પ્રસંગે કહ્યું હતું કે, આઝાદીની લડત દરમિયાન અખબારો અભિવ્યક્તિનું અતિ અસરકારક માધ્યમ બની ગયા હતા. તેમણે ઉમેર્યું હતું કે, અખબારો મારફતે લેખનકાર્ય કરતા અને પોતાના વિચારો વ્યક્ત કરતા લોકોથી અંગ્રેજો ડરતા હતા. તેમણે સ્વ. શ્રી રામનાથ ગોએન્કાની પ્રશંસા કરતા કહ્યું હતું કે, કટોકટી દરમિયાન આંગળીના વેઢે ગણી શકાય તેટલા અખબારોએ સરકારને પડકાર ફેંક્યો હતો અને આ પડકારનું નેતૃત્વ રામનાથજીએ લીધું હતું. પ્રધાનમંત્રીએ કહ્યું હતું કે, ટેકનોલોજી મીડિયા માટે પડકારરૂપ બની છે અને અગાઉ 24 કલાકમાં પ્રસરતા સમાચારો હવે 24 સેકન્ડમાં દેશના ખૂણેખૂણે પહોંચી જાય છે.
પ્રધાનમંત્રીએ ભારતીય ક્રાંતિકારી ચંદ્રશેખર આઝાદની જન્મજયંતી પર સલામી આપી

પ્રધાનમંત્રી શ્રી નરેન્દ્ર મોદીએ ભારતીય ક્રાંતિકારી ચંદ્રશેખર આઝાદને તેમની જન્મજયંતી પર સલામી અને શ્રદ્ધાસુમન અર્પણ કર્યા હતા. પ્રધાનમંત્રીએ કહ્યું હતું કે, “હું સાહસિક અને બહાદુર ચંદ્રશેખર આઝાદને તેમની જન્મજયંતી પર સલામ કરું છું, જેમણે પોતાની બહાદુરીથી કરોડો ભારતીયોના હૃદય જીતી લીધા છે.”
પ્રધાનમંત્રીએ ડો. શ્યામા પ્રસાદ મુખર્જીને તેમની જન્મજયંતિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ ડો. શ્યામા પ્રસાદ મુખર્જીને તેમની જન્મજયંતિ પર શ્રદ્ધાંજલિ અર્પણ કરી છે. પ્રધાનમંત્રીએ જણાવ્યું હતું કે, “તેમની જન્મજયંતિ પર ડો. શ્યામા પ્રસાદ મુખર્જીને મારા શતશત વંદન. અમે ભારતના ઇતિહાસમાં તેમના પ્રદાનને ગર્વ સાથે યાદ કરીએ છીએ.”
ભારતીય વિદેશ સેવાના તાલીમાર્થી અધિકારીઓ પ્રધાનમંત્રીને મળ્યા

ભારતીય વિદેશ સેવાના વર્ષ 2014 અને 2015ની બેચના 64 તાલીમાર્થી અધિકારીઓએ આજે પ્રધાનમંત્રી શ્રી નરેન્દ્ર મોદીની મુલાકાત લીધી. પોતાના વિચારો વ્યક્ત કરતા પ્રધાનમંત્રીએ ભારત અને બહારની દૂનિયા વચ્ચે ગાઢ સંબંધો વિક્સાવવાની દિશામાં કામ કરવા, તેમનું પોસ્ટીંગ જ્યાં થયું છે તે દેશની ઉંડી સમાજ વિકસાવવા, સહકારી સંઘવાદની ભાવના સાથે ભારતીય રાજ્યોને બહારના વિશ્વ સાથે જોડવા, લોકોથી લોકો અને સાંસ્કૃતિક સંબંધોને પ્રોત્સાહન આપવા, વેપાર, રોકાણ અને પ્રોદ્યૌગિકી સંબંધોને મજબૂત બનાવવા તેમજ દેશના હિતોને સુરક્ષિત કરવા અને વિદેશમાં રહેતા ભારતીયોના કલ્યાણ માટે કામ કરવા યુવા અધિકારીઓને પ્રોત્સાહિત કર્યા હતા.
પ્રધાનમંત્રીએ લોકનાયક જયપ્રકાશ નારાયણને તેમની જન્મજયંતીએ શ્રધ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ લોકનાયક જયપ્રકાશ નારાયણને તેમની જન્મજયંતીએ શ્રધ્ધાંજલિ અર્પણ કરી હતી. પ્રધાનમંત્રીએ કહ્યું કે, હું લોકનાયક જયપ્રકાશ નારાયણને તેમની જન્મ જયંતીએ નમન કરું છું. ભારતના લાકશાહીના મુલ્યોના જતનમાં તેમનું અમુલ્ય યોગદાન છે.
કેબિનેટે મહાત્મા ગાંધી પ્રવાસી સુરક્ષા યોજના બંધ કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે મહાત્મા ગાંધી પ્રવાસી સુરક્ષા યોજના (એમજીપીએસવાય)ને સ્થગિત કરવાની મંજૂરી આપી દીધી છે, કે જે ઈસીઆર દેશમાં વ્યવસાય માટે વિદેશ જતા ઈમિગ્રેશન ચેક રીક્વયર્ડ (ઈસીઆર) વર્ગના લોકોની સામાજિક સુરક્ષાને લગતી બાબતોને ઉકેલવા માટે વર્ષ 2012માં શરુ કરવામાં આવી હતી. એમજીપીએસવાય હેઠળ નોંધણી ખુબ જ ઓછી હતી અને છેલ્લા એક વર્ષથી કોઈ નવી નોંધણી થઇ નહોતી. આથી આ યોજનાની સ્થગિતતા નિવારી શકાય તેવા વહીવટીય અને દસ્તાવેજ સાચવણીને લગતા બિન જરૂરી ખર્ચને અટકાવશે.
સંસદના ચોમાસુ સત્ર પૂર્વે પ્રધાનમંત્રીના વક્તવ્યનો મૂળપાઠ

ચોમાસુ સત્રમાં દેશહિતના ઘણાં મહત્વપૂર્ણ મુદ્દાઓના નિર્ણય થવા જરૂરી છે. દેશની ઘણી મહત્વપૂર્ણ બાબતો પર ચર્ચા થવી જરૂરી છે. જેટલી વ્યાપક ચર્ચા થશે, દરેક વરિષ્ઠ અનુભવી લોકોનું સદનને માર્ગદર્શન મળશે, તેટલો દેશને પણ લાભ થશે, સરકારને પણ પોતાની નિર્ણય પ્રક્રિયામાં સારા સૂચનોથી ફાયદો થશે. હું આશા રાખું છું કે દરેક રાજનૈતિક દળો સદનના સમયનો સર્વાધિક ઉપયોગ દેશના મહત્વપૂર્ણ કાર્યોને આગળ વધારવામાં કરશે. દરેકનો પૂર્ણ સહયોગ રહેશે અને દેશભરમાં ભારતની સંસદની ગતિવિધિની છાપ રાજ્યની વિધાનસભાઓ માટે પણ પ્રેરક બને, એવું ઉત્તમ ઉદાહરણ દરેક સંસદ સભ્ય અને દરેક રાજનૈતિક દળ રજૂ કરશે, એવી મને પૂર્ણ આશા છે. દરેક વખતે મેં આશા રાખી છે કે પ્રયાસ પણ કર્યો છે. આ વખતે પણ આશા રાખું છું. આ વખતે પણ પ્રયાસ કરી રહ્યો છું અને અમારો સતત પ્રયાસ રહેશે. કોઈપણ દળ, કોઈપણ સભ્ય, કોઈપણ વિષયમાં ચર્ચા કરવા ઈચ્છતા હોય, સરકાર દરેક ચર્ચા માટે તૈયાર છે. આ ચોમાસુ સત્ર છે, દેશના ઘણા ભાગોમાં વરસાદના કારણે કેટલીક આપત્તિઓ પણ સર્જાઈ છે અને કેટલાક સ્થળો છે જ્યાં અપેક્ષા કરતા ઓછો વરસાદ થયો છે. હું સમજું છું કે એવા વિષયોની ચર્ચા ખૂબ જ ઉપયોગી રહેશે. ખૂબ-ખૂબ ધન્યવાદ.
પ્રધાનમંત્રી સરદાર સરોવર ડેમ દેશને સર્મપિત કરશે, ગુજરાતમાં બે જનસભા સંબોધિત કરશે

પ્રધાનમંત્રી શ્રી નરેન્દ્ર મોદી 17 સપ્ટેમ્બર, 2017ના રોજ ગુજરાતમાં કેવડિયા ખાતે દેશને સરદાર સરોવર ડેમ અર્પણ કરશે. તાજેતરમાં સરદાર સરોવર ડેમની ઊંચાઈ વધારીને 138.68 મીટર કરવામાં આવી હતી, જેથી 4.73 મિલિયન એકર ફીટ (એમએએફ)ના વપરાશને પાત્ર સંગ્રહની સુવિધા ઊભી થઈ છે. તેનાથી ગુજરાત, રાજસ્થાન, મધ્યપ્રદેશ અને મહારાષ્ટ્ર જેવા સહભાગી રાજ્યોને મોટો લાભ થશે. પ્રોજેક્ટથી નર્મદા નદીના પાણીને વિશાળ નહેર અને પાઇપલાઇનના નેટવર્ક મારફતે ગુજરાતના પાણીની તંગી અનુભવતા વિસ્તારો સુધી પહોંચાડવામાં મદદ મળી છે. પ્રોજેક્ટમાંથી આશરે 10 લાખ ખેડૂતોને સિંચાઈનો લાભ મળવાની અપેક્ષા છે તથા વિવિધ ગામડાઓ અને શહેરોને પીવાના પાણીનો પુરવઠો પહોંચવાથી 4 કરોડ લોકોને ફાયદો થવાની શક્યતા છે. પ્રોજેક્ટ જળ પરિવહન માટે દુનિયામાં વિશાળ માનવીય પ્રયાસમાંનો એક ગણાય છે. તેમાંથી વર્ષે એક અબજ હાઇડ્રોપાવરના એકમનું ઉત્પાદન થશે એવી અપેક્ષા છે. ડેમ સાઇટ પરથી પ્રધાનમંત્રી સાધુ બેટની મુલાકાત લેશે, જ્યાં સરદાર વલ્લભભાઈ પટેલની આઇકોનિક પ્રતિમા સ્ટેચ્યુ ઓફ યુનિટી અને સંબંધિત સ્મારકનું નિર્માણ થઈ રહ્યું છે. પ્રધાનમંત્રી આ પ્રોજેક્ટના કામની પ્રગતિની સમીક્ષા કરશે. પ્રોજેક્ટમાં 182 મીટરની ઊંચાઈ ધરાવતી પ્રતીમા, પ્રદર્શન હોલ, સ્મારક બાગ અને વિઝિટર સેન્ટર સામેલ છે. પ્રધાનમંત્રી નર્મદા મહોત્સવના સમાપન સમારંભમાં હાજર રહેશે અને ડભોઈમાં જનમેદનીને સંબોધિત કરશે. તેઓ ઇવેન્ટ દરમિયાન નેશનલ ટ્રાઇબલ ફ્રીડમ ફાઇટર્સ મ્યુઝિયમ માટે શિલારોપણ કરશે. પછી પ્રધાનમંત્રી અમરેલીની મુલાકાત લેશે. તેઓ એપીએમસીના નવા માર્કેટ યાર્ડનું ઉદ્ઘાટન કરશે. તેઓ અમર ડેરીના નવા પ્લાન્ટનું ઉદ્ઘાટન કરશે અને મધમાખી ઉછેર કેન્દ્રનું શિલારોપણ કરશે. તેઓ અમરેલીમાં સહકાર સંમેલનને સંબોધિત પણ કરશે.